ΓΡΑΠΤΗ ΕΡΩΤΗΣΗ E-3386/01

υποβολή: Daniel Hannan (PPE-DE) προς την Επιτροπή

(7 Δεκεμβρίου 2001)

Θέμα: Δράση των τελωνειακών αρχών του Ηνωμένου Βασιλείου στους τομείς των αλκοολούχων ποτών και του καπνού

Η κυβέρνηση του Ηνωμένου Βασιλείου έκρινε ότι οι κατευθυντήριες γραμμές που περιλαμβάνονται στην οδηγία 92/12/ΕΟΚ(1) σχετικά με τους ειδικούς φόρους κατανάλωσης της επιτρέπουν να απαγορεύει την εισαγωγή τσιγάρων και αλκοολούχων ποτών σε ποσότητες πουπερβαίνουν τα ελάχιστα όρια που προβλέπονται στην εν λόγω οδηγία, ακόμα και στις περιπτώσεις που τα τσιγάρα και/ή τα οινοπνευματώδη ποτά προορίζονται για προσωπική χρήση. Έτσι, εκτός από οινοπνευματώδη ποτά και καπνό που βρέθηκαν στην κατοχή ταξιδιωτών και είχαν αγοραστεί νόμιμα, κατασχέθηκαν, σε ορισμένες περιπτώσεις, ακόμα και τα οχήματα των τελευταίων.

Με δεδομένη την εξωφρενική αυτή συμπεριφορά, θα μπορούσε η Επιτροπή να γνωστοποιήσει την εμβέλεια και το περιεχόμενο της έρευνάς της και να διευκρινίσει ποιες θα είναι οι συνέπειες, εάν αποδειχθεί ότι οι βρετανικές αρχές ενήργησαν στην προκειμένη περίπτωση με δυσανάλογο τρόπο και χωρίς να λάβουνπόψη τους την ελεύθερη κυκλοφορία των αγαθών εντός της Ένωσης· Ποιά ποινικά μέσα διαθέτει η Επιτροπή, εάν διαπιστώσει ότι η τελωνειακήπηρεσία ενήργησε καθ'πέρβασιν των αρμοδιοτήτων της·

(1) ΕΕ L 76 της 23.3.1992, σελ. 1.

Απάντηση του κ. Bolkestein εξ ονόματος της Επιτροπής

(28 Ιανουαρίου 2002)

Στις 23 Οκτωβρίου 2001, η Επιτροπή αποφάσισε να απευθύνει προειδοποιητική επιστολή προς το Ηνωμένο Βασίλειο, ως πρώτο στάδιο διαδικασίας για παράβαση δυνάμει του άρθρου 226 (πρώην άρθρο 169) της συνθήκης ΕΚ. Η Επιτροπή επιδιώκει να καθορίσει εάν οι βρετανικές αρχές εφαρμόζουν τους κανόνες της οδηγίας 92/12/ΕΟΚ του Συμβουλίου, της 25ης Φεβρουαρίου 1992, σχετικά με το γενικό καθεστώς των

προϊόντων πουπόκεινται σε ειδικούς φόρους κατανάλωσης, και σχετικά με την κατοχή, την κυκλοφορία και τους κατάλληλους ελέγχους αυτών των προϊόντων, στην περίπτωση που ιδιώτες που εισέρχονται στο έδαφος του Ηνωμένου Βασιλείου αγοράζουν παρόμοια προϊόντα πουπόκεινται σε ειδικούς φόρους κατανάλωσης σε άλλα κράτη μέλη για εμπορικούς σκοπούς (στην περίπτωση αυτή οι ειδικοί φόροι κατανάλωσης καταβάλλονται στο Ηνωμένο Βασίλειο). Επίσης η Επιτροπή εκφράζει την ανησυχία της για το γεγονός ότι οι κυρώσεις που εφαρμόζει το Ηνωμένο Βασίλειο στους ιδιώτες που θεωρείται ότι κατέχουν για εμπορικούς σκοπούς προϊόντα πουπόκεινται σε ειδικούς φόρους κατανάλωσης, κατά παράβαση της εθνικής νομοθεσίας περί ειδικών φόρων κατανάλωσης, είναι ενδεχομένως αντίθετες στην αρχή της αναλογικότητας, που αποτελεί γενική αρχή του κοινοτικού δικαίου.

Η Επιτροπή έλαβε απάντηση στην προειδοποιητική της επιστολή στις 18 Δεκεμβρίου 2001, η οποία θα εξετασθεί το συντομότερο δυνατό. Υπό το πρίσμα της εν λόγω εξέτασης, η Επιτροπή θα καθορίσει εάν, κατά τη γνώμη της, το Ηνωμένο Βασίλειο ενεργεί σύμφωνα με το κοινοτικό δίκαιο, και θα αποφασίσει εάν είναι σκόπιμο να προχωρήσει στο δεύτερο στάδιο της διαδικασίας για παράβαση, που συνίσταται σε επίσημο διάβημα προς το Ηνωμένο Βασίλειο να τροποποιήσει την πρακτική τουπό μορφή αιτιολογημένης γνώμης. Η Επιτροπή έχει τη δυνατότητα να παραπέμψει ένα κράτος μέλος στο Δικαστήριο για μη εφαρμογή του κοινοτικού δικαίου.